**Útmutató a doktori iskolák ESG-alapú akkreditációs eljárásához**

**I. rész: Önértékelési szempontrendszer[[1]](#footnote-1)**

**2020**

**- - -**

**Tartalomjegyzék**

[I. Önértékelés 2](#_Toc42101225)

[Általános és szervezeti jellemzők 2](#_Toc42101226)

[ESG-alapú megfelelésvizsgálat 3](#_Toc42101227)

[ESG 1.1 Minőségbiztosítási politika 3](#_Toc42101228)

[ESG 1.2 és 1.9 A képzési programok kialakítása és jóváhagyása; folyamatos figyelemmel kísérése és rendszeres értékelése 4](#_Toc42101229)

[ESG 1.3 Hallgatóközpontú tanulás, tanítás és értékelés 5](#_Toc42101230)

[ESG 1.4 A hallgatók felvétele, előrehaladása, tanulmányaik elismerése és a képesítés odaítélése 6](#_Toc42101231)

[ESG 1.5 Oktatók 7](#_Toc42101232)

[ESG 1.6 Tanulástámogatás és hallgatói szolgáltatások 8](#_Toc42101233)

[ESG 1.7 Információkezelés 9](#_Toc42101234)

[ESG 1.8 Nyilvános információk 9](#_Toc42101235)

[ESG 1.10 Rendszeres külső minőségbiztosítás 9](#_Toc42101236)

[II. Mellékletek 11](#_Toc42101237)

[II.1 melléklet: A doktori iskola törzstagjainak rektor által hitelesített listája 12](#_Toc42101238)

[II.2 melléklet: A munkáltatói jogok gyakorlójának nyilatkozata a doktori iskola vezetőjének foglalkoztatásáról 13](#_Toc42101239)

[II.3.1 melléklet: Külföldi részképzések és ösztöndíjak 14](#_Toc42101240)

[II.3.2 melléklet: Idegen nyelvű kurzusok (csak magyar nyelvű képzés esetén) 14](#_Toc42101241)

[II.3.3 melléklet: Vendégoktatók 14](#_Toc42101242)

[II.4 melléklet: Fokozatszerzés statisztikai bemutatása 15](#_Toc42101243)

# Önértékelés

Az önértékelés célja a doktori iskola minőségbiztosítási rendszerének és folyamatainak részletes bemutatása az Európai Felsőoktatási Térség minőségbiztosítási irányelvei és sztenderdjei (Standards and Guidelines for Quality Assurance in the European Higher Education Area, rövidítve: ESG) mentén.

## Általános és szervezeti jellemzők

**A doktori iskola adatai**

|  |  |
| --- | --- |
| A doktori iskolát működtető felsőoktatási intézmény(ek) neve |  |
| Doktori iskola neve |  |
| Doktori iskola neve angol nyelven |  |
| Doktori iskola címe |  |
| Doktori iskola weboldalának címe |  |
| Doktori iskola ODT-azonosítója |  |
| Doktori képzés kezdetének éve |  |
| Doktori iskola vezetője |  |
| Kapcsolattartó személy(ek) neve, beosztása, e-mail-címe, telefonszáma |  |
| Doktori képzés nyelve(i) |  |
| Doktori iskola tudományterületi besorolása |  |
| Doktori iskola tudományága(i) |  |
| ezen belül: kutatási/művészeti terület |  |
| Doktori program(ok) megnevezése |  |
| Kiadott doktori fokozat elnevezése (DLA és/vagy PhD) |  |

**A doktori iskola profilja, vezetése, rövid története**

*Milyen intézményben, mióta, milyen szintű autonómiával működik a doktori iskola? Mi a rövid története? Melyek a doktori iskola sajátosságai, fő erősségei? Helyezze el a magyarországi doktori iskolák palettáján: miben nyújt többet, jobbat vagy mást, mint a többi, hasonló profilú doktori iskola, különös tekintettel a nemzetközi versenyképességre?*

**Az önértékelés elkészítésének folyamata**

*Kik, milyen folyamat keretében, milyen munkamegosztásban, milyen lépéseken keresztül állították össze az önértékelést?*

## ESG-alapú megfelelésvizsgálat

### ESG 1.1 Minőségbiztosítási politika

**Sztenderd:** *Az intézmények rendelkezzenek publikus és a stratégiai menedzsment részét képező minőségbiztosítási politikával. Ezt a belső érintettek [azaz a hallgatók, az oktatók és a nem oktató személyzet] dolgozzák ki és valósítsák meg, megfelelő struktúrák és folyamatok révén, a külső érintettek [felhasználók, munkaadók, partnerek] bevonásával.*

***Mutassa be az alábbi szempontok teljesülését:***

**1. A doktori iskola előző akkreditációs eljárása során megfogalmazott ajánlások alapján tett intézkedések bemutatása és értékelése**

*A bemutatás kitérhet a megelőző intézményakkreditációs eljárás ajánlásain alapuló, a doktori iskolát is érintő esetleges intézkedésekre is.*

**2. A doktori iskola megfogalmazta küldetését és jövőképét**

*Kérjük, 1-3 mondatban írja le a doktori iskola küldetését, illetve jövőképét! Hogyan illeszkednek ezek az Európai Kutatási Térség (European Research Area, ERA) célkitűzéseihez? Milyen kapcsolatban állnak az intézményi IFT-ben rögzítettekkel?*

**3. A doktori iskola minőségértékelési rendszerrel rendelkezik, amely eredményesen támogatja az oktatási és kutatási/művészeti tevékenysége folytatását és továbbfejlesztését, az oktatók és a doktoranduszok szakmai fejlődését és a nemzetközi tudományos/művészeti életben való, megfelelő színvonalú részvételt.**

*Milyen minőségcélokat állít maga elé a doktori iskola, és milyen indikátorok alapján mérik ezek teljesülését? Hogyan határozza meg a doktori iskola versenyképességének kritériumait? Egységes intézményi minőségértékelési rendszer esetén miként érvényesülnek a doktori képzés sajátos szempontjai, és miként vesz részt a doktori iskola a folyamatok továbbfejlesztésében? Mennyire vannak összhangban a minőségcélok az IFT-vel? Hogyan mérik a doktoranduszok, az oktatók és a doktori iskola bizottságai teljesítményét?*

**4. A doktori iskolát érintő környezeti és társadalmi változások**

*Melyek az intézménytől független nehézségek, amelyeket a doktori iskola nem tud befolyásolni, de figyelembe kell vennie (fenntartóváltás, hallgatói létszámok változása, a szakterület nemzetközi trendjei, stb.)? Milyen külső és belső korlátok állnak fenn, és mit tesz a doktori iskola a nehézségek és korlátok hatásának mérséklésére? Hogyan hatott az új (2016 szeptemberétől alkalmazandó) doktori képzési modellre való áttérés a jelentkezők számára és a fokozatszerzésre való felkészülésükre?*

**5. A doktori iskola a külső és belső érdekeltek bevonásával kidolgozott, hivatalosan elfogadott, rendszeresen felülvizsgált és dokumentált minőségbiztosítási alrendszerrel rendelkezik az intézmény minőségbiztosítási rendszerén belül, ahhoz szervesen illeszkedve.**

*Kik és milyen eljárásban dolgozzák ki és vizsgálják felül a doktori iskola működési folyamataira kiterjedő minőségbiztosítási rendszert? Egységes intézményi rendszer esetében miként vesz ebben részt a doktori iskola? Szerepel-e, ill. mekkora súllyal szerepelnek benne a hallgatói értékelések? Hogyan vonja be a doktori iskola a különböző érdekelt feleket a minőségbiztosítási rendszere kialakításába, működtetésébe és továbbfejlesztésébe? Hogyan biztosítják az érdekeltek felelősségvállalását? Melyek a doktori iskola minőségirányításával kapcsolatos legfőbb alapelvek? Melyek a doktori iskola minőségbiztosítási rendszerének dokumentumai? Ki(k) kezeli(k), frissíti(k) ezeket a dokumentumokat, biztosítva azok naprakészségét és elérhetőségét az érdekelt felek számára?*

**6. A minőségbiztosítási politikát a gyakorlatba átültető eljárások hatékonyan biztosítják a felsőoktatási és tudományos élet tisztességének és szabadságának védelmét, valamint a csalás, az intolerancia és a diszkrimináció elleni fellépést.**

*Hogyan és milyen eredménnyel lépnek fel a csalás (pl. etikai vétség, plágium), az intolerancia és a diszkrimináció ellen?*

### ESG 1.2 és 1.9 A képzési programok kialakítása és jóváhagyása; folyamatos figyelemmel kísérése és rendszeres értékelése

**Sztenderdek:***Az intézmények rendelkezzenek folyamatokkal képzési programjaik kialakítására és jóváhagyására. A képzési programokat úgy kell kialakítani, hogy elérjék kitűzött céljaikat, beleértve az elvárt tanulási eredményeket. A program révén megszerezhető képesítés legyen világosan meghatározott és közölt, utalással a nemzeti képesítési keretrendszer megfelelő szintjére, s ennek révén az Európai Felsőoktatási Térség képesítési keretrendszerére.*

*Az intézmények folyamatosan kísérjék figyelemmel és rendszeres időközönként tekintsék át képzési programjaikat, biztosítandó, hogy azok elérjék kitűzött céljaikat, illetve megfeleljenek a hallgatók és a társadalom igényeinek. Ezen értékelések eredményezzék a programok folyamatos javulását. Az ennek folytán tervezett vagy megtett intézkedéseket minden érdekelt felé közölni kell.*

***Mutassa be az alábbi szempontok teljesülését:***

**1. A doktori iskola képzési programja összhangban van tudományterületének hazai és nemzetközi kutatási irányaival, az anyaintézmény céljaival és stratégiájával, és megfelelően támogatja a doktori iskola küldetésében és jövőképében foglaltak megvalósítását.**

*Milyen eljárások biztosítják a fenti összhangot? Multidiszciplináris doktori iskola esetén hogyan biztosítják a koherenciát? Ha az intézményben több doktori iskola is van azonos tudományágban, miben különbözik ezektől, mi indokolja önállóságát? Miként kapcsolódik a doktori iskola az intézményi programokhoz, az intézményi fejlesztési tervben meghatározott célokhoz? Miként elemzik, vitatják meg, és építik be az új kutatási irányokat, módszertani és kutatástechnológiai eljárásokat a doktori programokba, és miként hat vissza a megújítás az intézményi alap- és mesterprogramok kutatási témáira és a hallgatói kutatási lehetőségekre?*

**2. A képzési programot a megfelelő (munkaerőpiaci, beiratkozási, pályakövetési, tudományterületi) elemzések alapján, a külső és belső érdekeltek (aktív és már végzett hallgatók, oktatók, kutatóintézetek, munkaadók stb.) bevonásával, átlátható eljárás keretében dolgozzák ki, fogadják el, vizsgálják rendszeresen felül és fejlesztik.**

*Kik és milyen eljárás szerint dolgozzák ki, értékelik és vizsgálják felül a doktori iskola képzési programját? Milyen szempontokat, elemzéseket stb. vesznek figyelembe hozzá? A doktori tanács milyen rendszerességgel értékeli a doktori képzést és a fokozatszerzést?*

*Miként használták föl* – *az önértékelés által lefedett időszakban* – *a doktori program alakításában a munkaerőpiaci és iparági elemzéseket és/vagy a külső partnerektől kapott visszajelzéseket, milyen megállapításai voltak a pályakövetési tevékenységnek és a javaslatok közül mi került be, mi maradt ki, milyen átalakulások következtek be? Milyen visszajelzést kaptak a doktoranduszoktól, és mit változtattak/terveznek változtatni ennek alapján?*

### ESG 1.3 Hallgatóközpontú tanulás, tanítás és értékelés

**Sztenderd:** *Az intézmények biztosítsák képzési programjaik olyan megvalósítását, amely aktív szerepre ösztönzi a hallgatókat a tanulási folyamat létrehozásában. A hallgatók értékelése tükrözze ezt a megközelítést.*

***Mutassa be az alábbi szempontok teljesülését:***

**1. A képzés tartalma és felépítése, az alkalmazott oktatási és tanulástámogatási módszerek korszerűek, megfelelnek a szakmai elvárásoknak, és alkalmasak a kitűzött tanulási eredmények elérésére.**

*Hogyan veszik figyelembe a doktoranduszok szükségleteinek sokféleségét? Miként támogatják a rugalmas, egyéni tanulási útvonalak kialakítását? Hogyan használják ki a digitális technológia nyújtotta lehetőségeket?*

**2.** **A témavezetők és doktoranduszok közötti kapcsolattartás intenzitása megfelelő. A képzési folyamat alkalmas arra, hogy annak során a doktoranduszok elsajátítsák a tudományos, művészeti módszerek alkalmazását, értékelhető tudományos, művészeti eredményhez jussanak, és erről bizonyosságot tegyenek.**

*Hogyan biztosítják a témavezetői tevékenység hatékonyságát? Kérnek-e visszajelzést a hallgatóktól a témavezetésre vonatkozóan? Hogyan kezelik, ha a doktorandusz elégedetlen a témavezető támogatásával, illetve ha a témavezető elégedetlen a doktorandusz haladásával?*

**3. A doktori iskola értékelésre vonatkozó szabályai és eljárásai alkalmasak a hallgatók előrehaladásának nyomonkövetésére, az értékelés pártatlansága biztosított.**

*Hogyan biztosítják az értékelési kritériumrendszer előzetes nyilvánosságát és következetes alkalmazását? Hogyan történik a bíráló bizottságok tagjainak kiválasztása; a jogszabályi előírásokon kívül vannak-e további belső szabályok? Előfordult-e olyan eset az utóbbi öt évben, hogy a doktori tanács tagjai komolyan kifogásolták egy értekezés színvonalát? Idegen nyelvű értekezések esetén elvárás a nyelvi lektorálás? Milyen visszajelzéseket kapott a doktori iskola az értékelésre vonatkozóan a doktoranduszoktól az önértékelés által lefedett időszakban, és mit változtattak/terveznek változtatni ezek alapján? Hogyan biztosított az egyéni felkészülőkre vonatkozó szabályok és eljárások illeszkedése az általános szabályokhoz? Milyen formális fellebbezési lehetőségek léteznek a doktoranduszok számára?*

**4. A doktori iskola elősegíti a doktoranduszok oktatói/kutatói orientációját, foglalkoztathatóságát és aktív állampolgári szerepvállalását.**

*Miként készítik fel a doktoranduszokat a pályázati programokra, az oktatási tevékenységre, a kutatási projektek menedzselésére, a kutatások szellemi tulajdonjogi kérdéseinek kezelésére? Hogyan ösztönzik az autonóm látásmód fejlődését, az együttműködést ipari és/vagy kutatóintézeti partnerekkel? Milyen ismeretterjesztő, szemléletformáló, helyi gazdaságfejlesztést segítő, társadalmi kihívások kezelését célzó, illetve egyéb harmadik missziós programokba vonják be a doktoranduszokat?*

### ESG 1.4 A hallgatók felvétele, előrehaladása, tanulmányaik elismerése és a képesítés odaítélése

**Sztenderd:** *Az intézmények következetesen alkalmazzák a teljes hallgatói életciklust lefedő, előzetesen meghatározott és közzétett szabályzataikat, például a hallgatók felvétele, előrehaladása, tanulmányaik elismerése és a képesítés odaítélése tekintetében.*

***Mutassa be az alábbi szempontok teljesülését:***

**1. A felvételi eljárás és a felvételi követelmények egyértelműen rögzítettek.**

*Mikor és honnan ismerhetők meg a felvételi követelmények? Ha a doktori iskola részt vesz a Stipendium Hungaricum (SH) programban, hogyan tudja biztosítani, hogy az SH-jelentkezők ugyanolyan elbírálásban részesüljenek a felvételi során, mint hazai társaik?*

**2. A doktori iskola eljárásai biztosítják, hogy a hallgatók előrehaladásáról kellő információ álljon rendelkezésre mind a hallgató, mind az témavezető részére.**

*Tanulmányi kreditek esetében egyértelműen rögzített, hogy mi szükséges a teljesítésükhöz? A komplex vizsga, a műhelyvita (ahol előírás) és a fokozatszerzés követelményei egyértelműen rögzítettek? Hogyan biztosítják, hogy a hallgató olyan visszajelzést kapjon, mely segíti őt tanulmányai/kutatása sikeres elvégzésében?*

**3.** **A doktoranduszok oktatási tevékenyégekben való közreműködése egyértelműen szabályozott.**

*A doktori iskola dokumentumai világosan rögzítik, hogy a doktoranduszok milyen módon és mikor vesznek részt az oktatási tevékenységben? Ki és hogyan tartja nyilván ezt a tevékenységet?*

**4. A doktoranduszok külföldön végzett kutatási tevékenységét, külföldi részképzésben vagy egyéb mobilitásban való részvételét a doktori iskola kredittel értékeli.**

*Miként biztosított a doktori iskolán kívüli tudományos/művészeti tanulás/kutatás elismerése? Hogyan működik a kreditelismerés rendszere? (II.3.1. melléklet: Külföldi részképzések és ösztöndíjak)*

### ESG 1.5 Oktatók

***Sztenderd:*** *Az intézmények biztosítsák, hogy oktatóik megfelelő kompetenciával rendelkezzenek. Alkalmazzanak méltányos és átlátható eljárásokat oktatóik toborzására és továbbképzésére.*

***Mutassa be az alábbi szempontok teljesülését:***

**1. A doktori iskola rendelkezik a megfelelő (minimálisan a jogszabályban előírt) számú törzstaggal. A törzstagok az adott doktori iskola tekintetében releváns tudományos/művészeti fokozattal rendelkeznek, és a doktori iskola képzési/kutatási/művészeti területéhez kapcsolódó, aktív, folyamatos, dokumentáltan eredményes tevékenységet folytatnak.**

*Ki(k) és milyen eljárás keretében vizsgálják felül és felügyelik a doktori iskola törzstagjainak szakmai teljesítményét, törzstagi kritériumoknak való megfelelőséget? Az előző akkreditációs eljárás óta hogyan és miért változott a doktori iskola törzstagjainak összetétele? Miként biztosítja a doktori iskola, hogy a törzstagok száma ne csökkenjen a jogszabályban előírtak, illetve saját elvárásai alá? 1. melléklet: A doktori iskola törzstagjainak listája; 2. melléklet: Nyilatkozat a doktori iskola vezetőjének foglalkoztatásáról.*

**2. Az oktatók, témavezetők és témakiírók száma megfelelő. A velük szembeni szakmai követelmények egyértelműen rögzítettek. Szakmai tevékenységük relevanciája és színvonala, valamint munkaterhelésük biztosítja a doktoranduszok tudományos/művészeti tevékenységének megfelelő támogatását.**

*Melyek az oktatók, témakiírók és témavezetők kiválasztásának, teljesítményük - különös tekintettel a témavezetésre - értékelésének szempontjai? Dokumentált módon elérhetők-e az érintettek számára? Hogyan gondoskodnak ezen szempontok folyamatos alkalmazásáról? Ki(k) és milyen eljárás keretében vizsgálják felül és felügyelik a doktori iskola oktatóinak, témavezetőinek szakmai teljesítményét, az előírt kritériumoknak való megfelelőséget? Hogyan biztosítják, hogy oktatóik ne legyenek túlterheltek? Biztosítja az anyaintézménnyel való együttműködés, hogy a doktori iskolában aktív tevékenységet vállaló oktatók az intézményben végzett egyéb tevékenységük mellett elegendő időt és energiát tudjanak fordítani a doktori képzésre és saját kutatási tevékenységükre?*

**3. A felsőoktatási intézmények elsődleges felelősséget viselnek oktatóik minőségéért és a hatékony oktatói munkát támogató körülmények biztosításáért. Ez a környezet lehetőséget ad az oktatók szakmai fejlődésére és támogatja azt.**

*Milyen módon segítik az oktatók szakmai fejlődését? Milyen infrastrukturális eszközökkel és milyen szolgáltatásokkal segítik az oktatók tudományos tevékenységét (konferencia-látogatás, publikáció, pályázatírás támogatása; saját iroda/informatikai eszközök biztosítása)? Miként fejlesztik az oktatók oktatásmódszertani felkészültségét?*

### ESG 1.6 Tanulástámogatás és hallgatói szolgáltatások

**Sztenderd:** *Az intézmények megfelelő finanszírozási forrásokkal rendelkezzenek a tanulási és tanítási tevékenységekhez, valamint biztosítsanak adekvát és könnyen hozzáférhető tanulástámogató feltételeket és hallgatói szolgáltatásokat.*

***Mutassa be az alábbi szempontok teljesülését:***

**1. A doktori képzéshez szükséges infrastruktúra (kutatás/művészeti tevékenységek, oktatás és tanulás céljára szolgáló helyiségek és eszközök, szakirodalom, könyvtár, adatbázisok, laborok, műszerek, informatikai rendszerek) mennyisége, minősége és hozzáférhetősége megfelelő.**

*A könyvtári és információs rendszer mennyire alkalmas a nemzetközi szakirodalom, adatbázisok stb. révén a nemzetközi tudományos információs szolgáltatások támogatására? Milyen szolgáltatásokkal (plágiumellenőrzés, számítógépes állomások, pályázat konferenciarészvétel/publikálás támogatására) segítik a doktoranduszok eredményességét és kutatási tevékenységeik láthatóvá tételét? Miként használják ki a távoktatás és az online rendszerek nyújtotta lehetőségeket? Milyen adatokat gyűjtenek a könyvtár és egyéb infrastruktúra használatára vonatkozóan, és hogyan használják fel ezeket? Rendelkezésre állnak-e a megfelelő laborok, műszerek? Összességében hogyan értékelik a doktori képzés infrastrukturális adottságait?*

**2. A hallgatók szempontjából fontos a tanulmányi ügyintézés minősége. A tanulmányi ügyekkel kapcsolatos információk a hallgatók számára elérhető felületen megtalálhatók, az ügyintézés minősége kielégíti a hallgatók igényeit.**

*Külön ügyintézővel rendelkezik a doktori iskola, vagy más szervezeti egység végzi a doktori képzéssel kapcsolatos adminisztrációt? Az adminisztratív személyzet mennyire képes az idegen nyelvű doktoranduszok számára a magyar nyelvűekkel azonos szintű szolgáltatásokat nyújtani? Elektronikus ügyintézésre van lehetőség (magyar és külföldi hallgatók számára egyaránt)?*

**3. A doktoranduszoknak lehetőségük van részt venni a nemzetközi tudományos életben.**

*Milyen nemzetközi kapcsolatrendszerrel rendelkezik a doktori iskola, és ezt milyen formában és milyen eredménnyel tudják a doktoranduszok hasznosítani? Milyen szervezett és nem szervezett módon támogatja a doktori iskola az említett együttműködéseket és kapcsolattartást (pl. nemzetközi tudományos egyesületekben való tagság)? Biztosított-e az idegen nyelvű kurzusokon való részvétel lehetősége* a hazai és nemzetközi hallgatók számára? Mennyire jellemző *a nemzetközi oktatók bevonása a doktori képzésbe? Ismertessék és értékeljék a doktoranduszoknak az önértékelés által lefedett időszakban hazai és nemzetközi tudományos/művészeti rendezvényeken, konferenciákon való részvételét, valamint az ezeken szerzett ismeretek és tapasztalatok továbbadását. (II.3.2 melléklet: Idegen nyelvű kurzusok, II.3.3 melléklet: Vendégoktatók)*

**4. A doktoranduszok számára tanulmányi és szociális nehézségek esetén rendelkezésre álló támogatások illeszkednek az igényekhez, biztosítják az inkluzivitást és az esélyegyenlőséget.**

*Milyen mentorálási, felzárkóztatási, tehetséggondozási és karrier-tanácsadási segítséget biztosítanak (ideértve a külföldi doktorandusz hallgatókat is)? Hogyan segítik elő a fogyatékkal élők és egyéb hátrányos helyzetű csoportok hozzáférését az oktatáshoz? Amennyiben ezen szolgáltatások szervezése intézményi/kari szinten zajlik, hogyan biztosítják, hogy a doktoranduszok értesüljenek ezekről a lehetőségekről?*

### ESG 1.7 Információkezelés

**Sztenderd:** *Az intézmények gyűjtsenek, elemezzenek és használjanak releváns információkat képzési programjaik és egyéb tevékenységeik irányítására.*

***Mutassa be az alábbi szempontok teljesülését:***

**1. A beiratkozott doktoranduszok fokozatszerzési aránya eléri a doktori iskola minőségcéljaiban meghatározott szintet.**

*Hogyan értékeli a doktori iskola a doktoranduszok fokozatszerzési arányát, milyen lépéseket tesz annak növelésére, ha szükségesnek látja? Mik a lemorzsolódás és/vagy a késedelmes fokozatszerzés fő okai? 4. melléklet: Fokozatszerzési statisztika*

**2. A doktoranduszok disszertációi és publikációs/művészeti tevékenysége eléri a doktori iskola minőségcéljaiban meghatározott szintet.**

*Összességében milyennek értékeli a doktori iskola a doktoranduszok tevékenységét, és milyen információkra alapozva, mit tesz a színvonal javításáért?*

**3. A fokozatot szerzettek szakmai életútja összhangban van a doktori iskola küldetésével.**

*Hogyan követi nyomon a doktori iskola a fokozatot szerzettek további életútját, és hogyan használja fel ezt az információt tevékenysége fejlesztéséhez? Az anyaintézmény gyűjti az adatokat, és a doktori iskola abból az adatbázisból szűri le a részére releváns adatokat, vagy végez külön adatgyűjtést? Pályakövetési adatok vagy jellemző példák alapján mutassa be a végzettek életútját.*

### ESG 1.8 Nyilvános információk

**Sztenderd:** *Az intézmények tegyenek közzé világos, pontos, objektív, naprakész és könnyen hozzáférhető információkat tevékenységükről, benne képzési programjaikról.*

**1. A doktori iskolával kapcsolatos minden lényeges információ (szabályzatok, eljárások, határozatok, költségtérítések, védések, témakiírások, az értekezések) nyilvános, naprakész, és a doktori iskola honlapjáról könnyen megtalálható.**

*Milyen eljárások biztosítják a legfrissebb információk közzétételét? Elérhetők az információk idegen nyelven is? A doktori iskola weboldalán az érdeklődők számára minden releváns információ megtalálható? Milyen egyéb kommunikációs csatornákat használnak tudományos, ill. egyéb célra (pl. kiadványok, projektnapok, konferenciák, közösségi média, hírlevél)?*

### ESG 1.10 Rendszeres külső minőségbiztosítás

**Sztenderd:** *Az intézményeket rendszeres időközönként külső minőségbiztosítás alá kell vetni az ESG szerint.*

A MAB-on kívül egyéb nemzetközi akkreditáló testület végzett-e akkreditációs eljárást a doktori iskolában? Ha igen, milyen típusút, milyen gyakorisággal? Milyen dokumentumokkal igazolhatók ezen eljárások?

# Mellékletek

## II.1 melléklet: A doktori iskola törzstagjainak rektor által hitelesített listája

N y i l a t k o z a t

Igazolom, hogy az alább felsorolt személyek a(z) <*intézmény* *neve*> <*doktori iskola neve*> Doktori Iskolájának törzstagjai\*, akik megfelelnek a doktori iskolákról, a doktori eljárások rendjéről és a habilitációról szóló 387/2012. (XII. 19.) kormányrendelet 2. § (3)-(5) bekezdésében és 3. §-ban rögzített feltételeknek.

|  |  |  |  |  |
| --- | --- | --- | --- | --- |
| **Név** | **Tudományág\*\*** | **Munkakör\*\*\*** | **Törzstagság kezdete** | **Törzstagság várható vége\*\*\*\*** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

\* Újonnan létesítendő doktori iskola esetében: leendő

\*\* Több tudományágban működő doktori iskola esetén

\*\*\* Kérjük, az alábbi munkakörök egyikét jelölje meg:

* Egyetemi tanár
* Egyetemi tanársegéd/adjunktus/docens/tudományos segédmunkatárs/tudományos munkatárs/tudományos főmunkatárs/tudományos tanácsadó/kutatóprofesszor
* Professor emeritus/emerita
* Kutatóintézetben foglalkoztatott tudományos tanácsadó vagy kutatóprofesszor

\*\*\*\* Határozatlan idejű szerződés esetén az a dátum, ameddig az érintett a jelenlegi munkakört betöltheti, pl. egyetemi tanár esetében a 70. életév. Határozott idejű szerződés esetén a munkaviszony szerződés szerinti vége.

Dátum: ……………….

………………………………

<rektor aláírása>

<rektor neve>

## II.2 melléklet: A munkáltatói jogok gyakorlójának nyilatkozata a doktori iskola vezetőjének foglalkoztatásáról

(Csak újonnan létesítendő doktori iskola esetén)

N y i l a t k o z a t

Igazolom, hogy a(z) <*DI neve*> vezetője, *<DI vezető neve>* foglalkoztatása a doktori iskola vezetőjeként a kinevezés időpontjától számított következő öt évre biztosított.

Dátum: ………………. ………………………………

<munkáltatói jogok gyakorlójának aláírása>

<név>

## II.3.1 melléklet: Külföldi részképzések és ösztöndíjak

Kérjük, sorolja fel az utóbbi öt tanévben külföldi részképzésben részt vett, vagy kutatói ösztöndíjat elnyert doktoranduszok adatait (újonnan induló doktori iskola számára nem szükséges kitölteni):

|  |  |  |  |
| --- | --- | --- | --- |
| **Program neve (pl. Erasmus, Fulbright)** | **Fogadó intézmény neve, városa** | **A fogadó intézménynél töltött idő** | **Elismert kredit/doktorandusz** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

## II.3.2 melléklet: Idegen nyelvű kurzusok (csak magyar nyelvű képzés esetén)

Kérjük, sorolja fel az előző öt tanévben a doktori iskolában idegen nyelven megtartott (újonnan létesítendő doktori iskola esetében: az első tanévben tervezett) kredittel elismert kurzusokat:

|  |  |  |  |
| --- | --- | --- | --- |
| **Kurzus címe** | **Kurzus nyelve** | **Résztvevők száma** | **Oktató neve** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

## II.3.3 melléklet: Vendégoktatók

Kérjük, sorolja fel az előző öt tanévben a doktori iskolában vendégoktatók által megtartott (újonnan létesítendő doktori iskola esetében: az első tanévben tervezett), kredittel elismert kurzusokat:

|  |  |  |  |
| --- | --- | --- | --- |
| **A kurzus címe** | **Oktató neve** | **Oktató munkahelye** | **Résztvevők száma** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

## II.4 melléklet: Fokozatszerzés statisztikai bemutatása

Kérjük, adja meg az alábbi statisztikai adatokat a legutóbbi 14 tanévre vonatkozóan (újonnan induló doktori iskola számára nem szükséges kitölteni).

A B-E mezőkbe számokat kérünk írni, az F mezőbe százalékértéket. Minden egyes sorban az adott tanévre vonatkozó hallgatói létszámadat szerepeljen: például az E oszlop első sorában azt a számot kell megadni, ahányan a 2005/06-os tanévben tanulmányaikat megkezdő doktoranduszok közül az önértékelés elkészítésének időpontjáig [mindegy, melyik évben] fokozatot szereztek. A B oszlop soraiba mindig csak az adott tanévben a tanulmányaikat megkezdő, elsőéves hallgatók létszámát írják be.

Előfordulhat több okból is, hogy valamelyik mezőbe nem tud adatot írni, például mert abban az évben még nem létezett a doktori iskola, vagy nem volt még az új, 2016-os rendszerben tanuló hallgató. Ilyen esetben a mezőt kérjük, hagyja üresen.

|  |  |  |  |  |  |  |
| --- | --- | --- | --- | --- | --- | --- |
|  | **A** | **B** | **C** | **D** | **E** | **F** |
| **Tanév** | **Tanulmányaikat ebben a tanévben megkezdő, elsőéves doktoranduszok száma** | **Tanulmányaikat e tanévben megkezdő doktoranduszok közül komplex vizsgát tett, de abszolutóriumot még nem szerzettek száma** | **Tanulmányaikat e tanévben megkezdő doktoranduszok közül abszolutóriumot igen, de fokozatot még nem szerzettek száma** | **Tanulmányaikat e tanévben megkezdő doktoranduszok közül fokozatot szerzettek száma** | **Tanulmányaikat e tanévben megkezdő doktoranduszok közül fokozatot nem szerzettek aránya (%)**  **(=(B-E)/Bx100)** |
| -14. | 2005/06 | 10 | - | 6 | 3 | 70% |
| -13. | 2006/07 |  | - |  |  | % |
| -12. | 2007/08 |  | - |  |  | % |
| -11. | 2008/09 |  | - |  |  | % |
| -10. | 2009/10 |  | - |  |  | % |
| -9. | 2010/11 |  | - |  |  | % |
| -8. | 2011/12 |  | - |  |  | % |
| -7. | 2012/13 |  | - |  |  | % |
| -6. | 2013/14 |  | - |  |  | % |
| -5. | 2014/15 |  | - |  |  | % |
| -4. | 2015/16 |  | - |  |  | % |
| -3. | 2016/17 |  |  |  |  | % |
| -2. | 2017/18 |  |  |  |  | % |
| -1. | 2018/19 |  |  |  |  | % |
| 0 | 2019/20 |  |  |  |  | % |

1. A *MAB akkreditációs elvárásai, szakmai bírálati szempontjai (ABSZ) doktori iskolák véleményezésében* című, 2018/10/VIII/3. sz. határozatával elfogadott dokumentum 2019. szeptember 1-jével hatályát vesztette. [↑](#footnote-ref-1)